Satelliet-TV Archives - Bettysbaai Akkommodasie
Bettysbaai Verblyf | Bettysbaai Gastehuis | Bettysbaai Bed en Ontbyt | Bettysbaai Selfsorg Eenhede
Category Archives: Satelliet-TV
Suikerbekkie is 'n bekoorlike selfsorgvakansiehuis in Bettysbaai. Die huis is ideaal vir gaste wat op soek is na gerieflike verblyf naby die strand en ver weg van die stad se gejaag.
Hierdie huis is smaakvol ingerig en dit beskik oor 5 en suite-kamers en 'n oopplan-leefarea. Twee van die slaapkamers beskik elk oor 'n koningingrootte-bed en die ander 3 slaapkamers het elk 2 driekwartbeddens. Elke badkamer het 'n stort en/of bad, wasbak en toilet. Die kombuis is goed toegerus vir die voorberei van maaltye met 'n mikrogolfoond, 'n yskas-vrieskas, 'n oond, 'n wasmasjien en 'n skottelgoedwasser.
Die sitkamer het gemaklike rusbanke en 'n TV met DStv-kanale vir gaste se vermaak. Daar is ook gratis WiFi beskikbaar. Die eiendom het braaigeriewe buite vir gaste se gebruik met uitsigte op die omliggende landskap en die see in die verte.
Catch The Breeze is in Bettysbaai en bied slaapplek aan 8 gaste.
Dié huis het 3 slaapkamers en 1 badkamer met 'n stort en 'n bad. Die hoofslaapkamer het 'n dubbelbed en die tweede slaapkamer het 'n dubbelbed en 'n stapelbed. Die derde slaapkamer het 'n stapelbed vir 2 gaste. Linne word voorsien, maar gaste moet asb. hul eie handdoeke saambring.
Die oopplan-kombuis is toegerus met 'n stoof, tweeplaatstoof en 'n oond, 'n yskas en tee- en koffiemaakgeriewe. Gaste kan etes rondom die etenstafel geniet. Die sitkamer het 'n TV met DStv en daar is ook 'n binnebraai.
Die perseel is omhein en troeteldiere is welkom indien dit vooraf gereël word. 'n Alarmstelsel en onderdakparkeerplek is beskikbaar.
Catch The Breeze is net 1 km van die strand af. Bettysbaai bied 'n verskeidenheid doendinge soos staproetes, sandplankry en besienswaardighede soos Die Disarivier-waterval, die John the Potter-galery en die Harold Porter Botaniese Tuine.
De Kraal 2614
De Kraal 2614 is op die R44 tussen Pringlebaai en Kleinmond geleë. Dit is 'n dubbelverdieping wat ingerig is vir 4 gaste.
Die kamers is op die grondvloer en het lieflike see-uitsigte en 2 slaapkamers met koningingrootte- of enkelbeddens. Elke kamer het TV en 'n privaat badkamer met 'n stort, toilet en wasbak. Handdoeke word voorsien
Braaigeriewe is beskikbaar en gaste kan gebruik maak van die pooltafel, met toestemming van die eienaar. Neem asb. kennis dat die eienaars in die boonste verdieping woon.
Die erf is omhein en daar is honde op die perseel.
De Kraal 2614 is minder as 2 km van die strand af en gaste kan kies tussen besienswaardighede en doendinge in Bettysbaai. Daar is verskeie voetslaanpaaie, sandplankry, die John Potter Galery, die Harold Porter Botaniese Tuin en die Disarivierwaterval.
Stay At Friends
Bly by vriende is nuutgeboude gaste kamers, ontwerp in perfekte harmonie met die Kaapse fynbos-omgewing. Die kamers is tussen die berge en die see en tussen die natuurlike fauna en flora. Bied nie net 'n rustige verblyf met asemrowende uitsigte nie, maar 'n ervaring wat jou siel sal verryk. Geniet die sonsopkoms oor die Kogelbergberge en die sonsondergang oor die Atlantiese Oseaan. Die eiendom is 'n skilderagtige 90 minute se ry vanaf Kaapstad.
Belle Mer Guest House bied B&B-verblyf in die bekoorlike kusdorpie Pringlebaai. Hierdie gastehuis is ideaal vir gaste wat op soek is na gerieflike verblyf met ongelooflike see-uitsigte ver van die stad se gejaag en geraas.
Die verblyf by Belle Mer Gastehuis word in 3 unieke, smaakvolle suites aangebied. Elkeen van die kamers is ingerig met 'n koninggrootte-bed en 'n en suite-badkamer met ondervloerverhitting, verhitte handdoekrelings, 'n stort, bad, wasbak en 'n toilet. Ander geriewe in die suites sluit lugversorging, gratis WiFi, 'n TV met sekere DStv-kanale, 'n yskassie, koffie- en teemaakgeriewe en ander luukse fasiliteite in.
'n Smullekker ontbyt word in die eetkamerarea bedien. Die gastehuis het ook 'n gemeenskaplike braaikamer waar gaste kan kuier. Parkeerplek van die straat af is beskikbaar.
Belle Mer Gastehuis is net 100 meter van die rotsagtige kuslyn af en dis stapafstand van 'n ongerepte swemstrand af.
Villa Marine is geleë bo die rotse van Pringlebaai met ongelooflike uitsigte oor Valsbaai. Die see is net 'n klipgooi van dié luukse strandhuis af. Ons is slegs 'n uur van die Kaapstad Internasionale Lughawe op die skilderagtige Clarence Rylaan. Gratis WiFi, veilige parkeerplek en ontbyt word ingesluit by die tarief.
Ons bied 6 unieke en suite-slaapkamers, elkeen beeldskoon gemeubileer. Elke kamer het óf 'n Jacuzzi óf 'n kaggel. Die eenhede het of 1 koningingrootte-bed of 2 enkelbeddens op aanvraag. Die leefarea het 'n TV met DStv-toegang, 'n lessenaar, spieëlkas, koffie- en teemaakgeriewe, yskassies en gratis WiFi.
Sit terug met 'n glasie wyn langs die kaggel of in jou suite se leefarea, of geniet die ongelooflike uitsigte vanaf jou privaat balkon wat oor die see uitkyk. Die nuwe Jacuzzi-suites is gebou vir 'n romantiese wegbreek met jou privaatheid in die oog en bied beeldskone see-uitsigte. Jy kan ook ontspan in die gemeenskaplike woonkamer en 'n mengeldrankie geniet op die swembad se dek, of afkoel in ons randvloeiswembad.
Ons is slegs 50 m van die rotsagtige strand in Pringlebaai geleë en in die somer sak die son sodat jy dit regdeur die gastehuis kan sien. In die winter is die sonsondergange net so betowerend, met die son wat ondergaan oor die berge van Kaappunt. Dit is enige mariene- en natuurliefhebber se droom. Die swemstrande is net maar 1 km langs die kus van die gastehuis af. Gaste verwys dikwels na Pringlebaai as 'n stukkie paradys. Dis die perfekte wegbreek vir enigiemand wat mal is oor klein dorpies en die see.
Whaler's Point is geleë in Kleinmond en bied luisterryke berg- en see-uitsigte. Die kamers in die gastehuis is goed ingerig en net 300 m van die strand af.
Elke kamer is toegerus met satelliet-TV, 'n kroegie, koffie- en teemaakgeriewe en 'n sitkamer-area. Verder is daar storte, privaat badkamers, haardroërs en gratis badkamerbenodighede. Daar is berg- en tuin-uitsigte van die kamers af.
By Whaler's Point het ons 'n tuin, braaigeriewe en 'n terras. Ander geriewe: gemeenskaplike sitkamer, strykdiens, wasgoedgeriewe en gratis parkering.
Die gastehuis is net 1,7 km van die Arabella Country Estate en 2,9 km van Kleinmond se gholfbaan af. Kaapstad Internasionale lughawe is net 56 km van ons af.
Glen Craig bied B&B aan die berg se kant in Pringlebaai. Dié B&B is ideaal vir sakereisigers en vakansiegangers, en die uitsig oor die omgewing is prentjiemooi.
Glen Craig het 24 kamers wat individueel versier is. Elke kamer het 2 enkelbeddens of 'n dubbelbed, 'n en suite-badkamer met verhitte handdoekrelings, 'n digitale kluis, 'n TV met sekere DStv-kanale, en koffie- en teemaakgeriewe.
Soggens word 'n volledige Engelse Ontbyt in die eetarea bedien en ander maaltye is beskikbaar op versoek. Die gastehuis het 'n kroeg en 'n sitkamer, 'n soutwaterswembad, lapa, braai-area, en sportaktiwiteite en toerisme-inligting word voorsien.
Ons goed toegeruste konferensiekamers is te huur en troues en ander spesiale geleenthede kan ook op die persele gehou word. Gratis parkeerplek is beskikbaar.
Glen Craig se bestuur reël ook vervoer na die lughawe, daguitstappies, en wyntoere, en gee graag raad oor die doendinge en besienswaardighede in die omgewing.
Cornerstone is 'n privaat huis in Bettysbaai. Die perseel het ongelooflike uitsigte op die berge, oor die waterval, varswatermeer en die see.
Verblyf word in 2 gastekamers op 'n omheinde perseel aangebied. Beide eenhede beskik oor veilige parkeerplek op die perseel en WiFi.
Cornerstone 1 het 'n koningingrootte-bed, 'n badkamer met 'n stort, 'n stoep met Weber-braaigeriewe, uitsigte oor die Protea-tuin, die meer en die see. Daar is 'n TV met DStv, 'n mikrogolfoond, yskassie, eetgerei en breekware, sowel as koffie- en teemaakgeriewe met melk, beskuit, ontbytkoekies en vrugte.
Cornerstone 2 het 'n dubbelbed, uitsigte oor die Protea-tuin, meer en see. Die slaapkamer het 'n privaat, beskutte balkon en 'n privaat badkamer met 'n stort. Daar is ook 'n mikrogolfoond en 'n yskas. Tee, koffie, koekies en beskuit is by die daaglikse tarief ingesluit. Daar is verskeie eetplekkies in die omgewing waar gaste heerlike ontbyt kan geniet.
Daar is 'n bonsai-gallery in die hoek van die perseel waardeur gaste gerus kan stap. Die tafel en sitplek in hierdie tuinhoekie maak dit 'n goeie piekniekplek. Gaste kan lekker op die strand gaan stap, of in die berge, na die watervalle en langs die kus af wandel. Daar is ook restaurante om van te kies.
Let asb. dat daar honde op die perseel is. Hulle mag jou dalk welkom blaf, maar is glad nie aggressief teenoor gaste nie. Hulle word ook nie in die gastekamers toegelaat nie.
Daar is soveel om te sien en te doen in hierdie area, weg van die besige stad, maar naby genoeg aan al die besienswaardighede.
Die eenheid is naby die Harold Porter Botaniese Tuin en Stony Point Natuurreservaat wat een van die grootste kolonies van die Afrika Pikkewyn het. Die varswatermeer is oorkant die pad vir pieknieks, swem en bootritte. Daar is ook 'n restaurant en 'n winkeltjie so 'n kilometer van Cornerstone af. Die hoof-winkels is in Kleinmond, 10 km daarvandaan.
Cornerstone is perfek geleë in 'n pragtige omgewing. Dit is net 50 km van Hermanus, die walvis-hoofstad, af, en Kaapstad en Tafelberg is net 'n uur en 'n half se ry weg.
Neem 'n daguitstappie na Arabella, wynlandgoedere op pad na Botrivier, of besoek die appelplase en Peregrine-plaasstal in die omgewing.
La Grace Cottage
La Grace is 'n gerieflike drieslaapkamerkothuis in Bettysbaai, slegs 'n uur van Kaapstad af. Geniet die betowerende uitsigte oor die berge, die sonsondergange en die geluid van die golwe wat teen die rotse dreun.
Die huis bied gemaklike slaapplek vir 2 tot 8 gaste. Daar is 2 dubbelbeddens en 4 enkelbeddens en alle linne word voorsien. Daar is ook meer as genoeg stoorplek. Daar is een volledige badkamer en 'n en suite-badkamer in die hoofslaapkamer.
Die huis is volledig toegerus om te verseker dat jy 'n ontspanne wegbreek kan geniet. Die leefarea het 'n TV met DStv-toegang en verskeie speletjies vir jou vermaak. Die eetarea het sitplek vir 6 tot 8 gaste. Daar is 'n mikrogolfoond, tweeplaatstoof, ketel, broodrooster, potte, breekware en eetgerei in die kombuis.
Geniet warm somersdae onder die bome, by die strand of buite by die braai-area. As die koue bietjie knou kan jy lekker snoesig langs die kaggel ontspan.
Let asseblief op die volgende minimumverblyftydperke:
Laagseisoen: 2 nagte
Hoogseisoen: 5 nagte
Die eienaars, Guy en Alta Robers, woon in 'n woonstelletjie op die perseel en ag gaste se privaatheid net so belangrik soos hul eie privaatheid.
Cyara is 'n drieslaapkamer-selfsorgvakansiehuis in Clarence Drive, 'n asemrowende kuspad langs die Walvisroete wat amptelik as die pragtigste pad in die wêreld geag word! Dit is in die Kogelberg Biosfeer en die huis spog met pragtige fynbos en 180° see- en berguitsigte. Gaste kan ontspan in hierdie fynbos-koninkryk en het toegang tot die al die nodige geriewe.
Die slaapkamer op die onderste verdieping het 1 enkelbed en 'n algemene badkamer met 'n bad, stort en wasbak. Daar is ook 'n aparte toilet. Op die boonste verdieping is die hoofslaapkamer met 1 dubbelbed en die derde slaapkamer wat 1 enkelbed bevat. Albei kamers op die eerste verdieping lei na die ommuurde balkon met asemrowende, onbelemmerde uitsigte oor die see oorkant die pad. Daar is 'n badkamer met 'n stort, wasbak en toilet op die boonste vloer. Beddegoed word aan alle gaste voorsien. Handdoeke word slegs voorsien aan gaste wat 5 nagte of langer bly. Dié handdoeke mag nie vir die strand gebruik word nie.
Gaste wat 5 dae of langer bly, kan deur die dag besoekers kry, maar nie meer as 4 besoekers word per dag toegelaat nie. Gaste wat 2 dae of minder bly, word aangeraai om eerder nié dagbesoekers te ontvang nie.
Die kombuis het 'n vierplaatstoof, 'n oond, yskas, vrieskas, mikrogolfoond, ketel, broodrooster, menger, strykyster, strykplank, stofsuier ens. Die oopplan-kombuis, -sitarea en -eetarea het oorgenoeg sitplek (en dutplek) vir gaste om te ontspan en daar is 'n groot ingeboude braai waar gaste kan kuier saam met vriende en familie. Braairoosters en -toerusting is beskikbaar. Weens brandgevaar in die fynbos-omgewing word buite-braaie ten sterkste afgeraai wanneer die wind waai.
Cyara is teen die kus en kyk uit oor die pragtige De Wetsbaai, en op 'n helder dag, kan jy die hele kuslyn sien van Stony Point af tot by Hermanus en Gansbaai. Kaapstad en omgewing en Bolandse Wynlande, of selfs die Overberg en die onuitputlike bron van toeriste-aantreklikhede in die Wes-Kaap is slegs 'n uur se ry van ons af. Bettysbaai se hoofstrand en Kleinmond se Blouvlagstrand, Sandown-strand, is minder as 8 minute se ry ver. Daar is ook tientalle stap- en fietsroetes in die omgewing.
DStv is beskikbaar, maar gaste moet hul eie dekodeerder en slimkaart saambring vir toegang tot meer kanale. Ongelukkig is daar nie 'n Explora-koppelpunt nie. Gratis WiFi beskikbaar. Onderdakparkeerplek vir 1 voertuig word voorsien en die onderste vlak bied maklike toegang vir gestremde persone. Rook is verbode in die eenheid en ons laat nie troeteldiere toe nie.
Bourne Free is 'n knus kothuis in Bettysbaai met slaapplek vir 4 tot 5 gaste in 2 slaapkamers. Die kothuis is langs die groen belt aan die voet van die berg geleë en dit bied berg-, meer- en see-uitsigte. Die kothuis is minder as 2 km van die hoofstrand af en net 2 minute se ry van die naaste vulstasie, geriefswinkel en restaurante af geleë.
Die hoofslaapkamer beskik oor 'n dubbelbed en die tweede slaapkamer bied 2 enkelbeddens. Daar is 'n stort, toilet en wasbak in die badkamer. Verder bied die sitkamer nog 'n enkelbed wat geskik is vir 'n kind.
Die sitkamer het ook 'n kaggel en 'n TV met 40 Open View-kanale. In die kombuis is daar 'n ontbyttoonbank en dis toegerus met 'n yskas-vrieskas, 'n elektriese vierplaatstoof/oond, 'n mikrogolfoond, 'n ketel, 'n broodrooster, eetgerei, breekware en ander toebehore.
Gaste kan volle privaatheid geniet op die gesellige dek met 'n sambreel en draagbare ketelbraai. Agter die kothuis is daar ook 'n klipbraai met onbelemmerde uitsigte op die berg.
Daar is parkeerplek van die straat af reg langs die kothuis beskikbaar. Troeteldiere word nie toegelaat nie en rook is verbode in die kothuis.
Kleinmond, waar gaste al hulle inkopies kan doen, is minder as 15 km ver en Pringlebaai is net meer as 5 km van die kothuis af. Besienswaardighede in die Bettysbaai-omgewing sluit die Stony Point-pikkewynkolonie en die Harold Porter Botaniese Tuin in.
My Hiding Place Self-catering Accommodation
My Hiding Place Self-catering Accommodation is 'n selfsorghuis wat volledig toegerus is en die ideale wegbreekplek in die vakansiedorpie Bettysbaai is. Die huis is naby die meer met 'n rivier wat langs dit verbyloop en dit is net 10 minute se stap van die strand af.
Die huis het slaapplek vir 10 gaste en beskik oor 4 slaapkamers, 2 badkamers en 'n oopplan-kombuis, -eetarea en -leefarea en daar is ook 'n wassery en 'n braai-area.
Hierdie eerste slaapkamer het 'n dubbelbed en 'n dubbelslaapbank. Die tweede slaapkamer het 'n dubbelbed, die derde slaapkamer het 'n dubbelstapelbed en die vierde slaapkamer het 'n enkelbed en 'n driekwartbed.
Die kombuis is volledig toegerus vir selfsorg en beskik oor 'n stoof en oond, 'n yskas-vrieskas, 'n mikrogolf, eetgerei en breekware, 'n eetkamertafel en bankies. Daar is ook 'n eetkamertafel met sitplek vir 4 gaste. Die gesellige sitkamer het 'n kaggel. Buite is daar 'n ingeboude braai-area en braairoosters, 'n potjiepot en toebehore word voorsien. Daar is ook 'n veilige speelarea vir kinders.
Judea Accommodation is 'n ruim huis met slaapplek vir 12 gaste in Bettysbaai en is 900 m van die strand af.
Dié dubbelverdiepinghuis het 4 slaapkamers wat 2 badkamers deel, elk met 'n stort en 'n bad. Die 1 kamer het 'n dubbelbed en die ander 3 kamers het elkeen 2 enkelbeddens. Daar is ook 2 dubbelslaapbanke.
Die kombuis is toegerus met 'n stoof, oond, mikrogolfoond, yskas en tee- en koffiemaakgeriewe. Daar is ook 'n etenstafel. 'n Strykyster en -plank is ook beskikbaar.
Die groot leefarea het 'n TV, binnebraai-area, veerpylbord en tafeltennis-tafel, en lei na 'n balkon met 'n berg- en see-uitsig.
Blue House 2458
Blue House 2458 in Bettysbaai is 'n pragtige, gerieflike huis met 'n uitsig oor die see en bied 'n ononderbroke uitsig van 360​° oor die see en op die berge. Die huis is op 'n groot staanplek met 'n natuurlike groenbelt tussen die eiendom en die strand.
Die uitleg is harmonieus en die huis het 2 verdiepings. Geriewe in die huis lsuit ondervloerse verhitting, sekuriteitshekke, marmeroppervlaktes, vensters vanaf die vloer tot by die plaf en mooi afwerking. Die huis kan ook vir slegs 2 gaste bespreek word, aangesien die boonste verdieping toegerus is vir selfsorg. Die onderste verdieping se slaapkamers sal dan toegesluit word.
Die huis bied slaapplek aan 2 tot 10 persone in die 5 slaapkamers, almal met matte, ondervloerse verhitting, en daar is 4 badkamers. Die hoofslaapkamer het 'n en suite-badkamer, 'n balkon, 'n koninggrootte-bed en 'n instapkas. Die tweede slaapkamer het 'n en suite-badkamer, 'n balkon en 'n koningingrootte-bed, die derde slaapkamer het 'n en suite-badkamer en 'n koningingrootte-bed, die vierde en vyfde slaapkamer het elk 2 enkelbeddens.
Daar is 'n ruim kuierkamer op die onderste verdieping wat lei na die patio en daar is 'n pool-tafel. Daar is ook 'n kombuisie em 4 van die slaapkamers op die onderste verdieping. Die boonste verdieping het 'n hoofslaapkamer, 'n volledig toegeruste plaaskombuis. Die kombuis het Mediterreense-flair wat lei na 'n dek aan die noordelike kant en ook die suidelike kant. Die stylvolle oopplan-uitleg sluit die kombuis, leef- en eetarea in. Die dek front na die see en is gedeeltelik onderdak. Daar is 'n draagbare ketelbraai en DStv.
Die eiendom is in 'n doodloopstraat en bied privaatheid, 'n klein grasperk, parkeerplek en sekuriteit, 'n alarmstelsel en laserstraal-sekuriteit.
Gaste moet vir 'n minimum van 2 nagte gedurende die jaar bespreek en 'n minimum van 10 nagte gedurende Desember-vakansies. Troeteldiere word nie toegelaat nie en rook in die huis is verbode.
Fijnbos Lodge and Spa bied B&B-verblyf in Bettiesbaai. Die lodge is ideaal vir gaste wat op soek is na 'n gemaklike plek om te oornag op pad na verskeie besienswaardighede en gewilde walviskykpunte.
Verblyf by Fijnbos Lodge and Spa bestaan uit 5 gastekamers. Hierdie eenhede is ingerig met 'n dubbelbed of 2 enkelbeddens en bied elkeen 'n en suite-badkamer. Die meeste van die kamers het 'n yskassie, 'n TV met sekere DStv-kanale en tee- en koffiemaakgeriewe.
Ontbyt word in die eetarea bedien waar middagete-pakkies of aandete teen ekstra koste ook beskikbaar is. Boonop bied die gastehuis 'n soutwaterswembad, 'n binne- en buitebraai, 'n biblioteek en 'n volledige spa waar verskeie behandelings en masserings bespreek kan word.
Veilige parkeerplek is beskikbaar vir voertuie. Fijnbos Lodge and Spa is naby 2 ander restaurante en 'n geriefswinkel in die dorp.
Betty's Rest is in die prentjiemooi kusdorpie Bettysbaai tussen fynbos geleë. Dit is net 5 minute se stap van die Silversands-strand en Rondevlei-meer af en 5 minute se ry vanaf Blesberg-duin, een van die hoogste kommersiële sandplankduine in Afrika.
Betty's Rest bied verblyf in 2 aparte eenhede. Elke eenheid het 'n kombuis met 'n skottelgoedwasser, asook DStv teen ekstra koste.
La Villa is 'n volledig toegeruste selfsorghuis met 3 slaapkamers. Die eerste slaapkamer het 'n koningingrootte-bed, die tweede kamer het 'n dubbelbed en die derde slaapkamer het 'n dubbelstapelbed. Daar is ook dagbeddens in die sonkamer. Die huis bied slaapplek aan altesaam 8 gaste. Ekstra slaapgeriewe kan gereël word teen 'n klein ekstra koste. 'n Toilet en stort en 'n aparte toilet en stort langs die sonkamer verseker gemak. Daar is ook nog 'n stort in die tuin. La Villa bied veilige parkeerplek, asook parkeerplek in die oprit.
The Manor is 'n volledig toegeruste selfsorghuis met 2 ruim slaapkamers. Die eerste slaapkamer het 'n koningingrootte-bed, spieëltafel en sitarea met 'n koffietafel. Die tweede slaapkamer het 'n tripelstapelbed en enkelbed. Die verblyf bied slaapplek aan 6 gaste. Daar is 'n slaapbank in die oopplan-sitkamer/TV-area, asook 'n ontbyttafel en 'n bank in die sonkamer. Verder het dit 'n ruim badkamer met 'n stort en 'n heerlike bad. The Manor het veilige parkeerplek op die perseel vir 1 voertuig, asook vir 1 voertuig op die sypaadjie.
Gaste het toegang tot 'n tuin met 'n khoi-dam, asook braaigeriewe en veilige parkeerplek op die perseel.
Interessante besienswaardighede in die omgewing sluit die Harold Porter Nasionale Botaniese Tuine, die Stony Point Pikkewynkolonie, die Kogelberg Natuurreservaat en Bettiesbaai se sandplank-duine in. Doendinge sluit voetslaan, walviskyk, haaihokduik, bergfietsry, perdry, riviervlotvaart, tjoepry, kanovaart, vierwielfietsry, verfbal en "kloofing" in.
Geleë te Bettysbaai op die skilderagtige walvis-kusroete tussen Kaapstad en Hermanus. Deurdat dit 'n deel vorm van Suid-Afrika se eerste internasionaal-erkende UNESCO Biosfeer Natuurreservaat (Kogelberg), word die hele area beskou as die hart van die Kaapse Blomkoninkryk met sowat 1600 spesies.
Individueel versierde en gerieflike kamers met perkallinne. Sommige kamers bied asemrowende uitsigte oor die kuslyn, en die see van die Wes-Kaap.
Die geriewe in die kamers sluit in tee- en koffiemaakgeriewe, verwarmers, satelliet-TV en WiFi. Die meeste kamers het storte, en 1 kamer, die Southern Right-kamer, het 'n romantiese Victoriaanse bad.
Daar is oorgenoeg inligting oor toeristebestemmings, tydskrifte en ander leesstof om van te kies.
Ontbyt is die tyd om ons varsgebakte lekkernye en koffie te geniet, en jou gedagtes te laat gaan oor die skoonheid van die wonderlike uitsigte.
Die Harold Porter Nasionale Botaniese Tuine met inheemse blomme, fynbosbedekte berghange, watervalle, strome en donker poele, is minute per weg voet vanaf Buçaco Sud.
Daar is asemrowende, ongerepte, strande, varswaterdamme, 'n kusreservaat, en 'n kolonie van Afrika-pikkewyne te Stoney Point (1 van slegs 3 op die Afrika-kontinent.)
Rocky Pools : Betty's Bay
Rocky Pools is 'n pragtige strandhuis wat reg teen die Atlantiese Oseaan geleë is. Soos die naam aandui, is die enigste ding wat tussen Rocky Pools en die oop see staan, 'n versameling rotspoele en fynbos. As jy 'n bietjie gaan wandel, sal jy Penguin Point aan die linkerkant aantref met sy kolonie koddige pikkewyne. Maar as jy regs loop sal jy op Bettysbaai se lang, wispelturige strand beland.
Ons uitstekende ligging word verder beklemtoon deur die skaduryke veranda met pragtige, afgewitte meubels en 'n beskutte braaiplek wat om die rots gebou is. As jy deur die groot glasskuifdeure gaan, sal jy sien die binnekant van die eenheid is pynlik netjies en die afwerkings en meubels is sorgsaam gekombineer. Daar is Persiese matte, DStv, en 'n skottelgoedwasser om by te dra tot die luukse atmosfeer.
Die hoofslaapkamers is en suite en bied uitgestrekte uitsigte oor die oseaan vanuit hul koningingrootte-beddens. Die leefarea is uiters ruim en dra by tot 'n lekker gesellige naweek. Hierdie geselligheid spoel oor in die plattelandse styl-kombuis, lang eetkamertafel en gemaklike rusbanke om 'n groot kaggel.
Doendinge in die omgewing sluit in die Harold Porter Botaniese Tuin met sy staproetes en teetuin, Stony Point-pikkewynkolonie ('n absolute wenner onder kinders) en die Kogelberg Natuurreservaat met 'n hele aantal staproetes en beide die prag van die kuslyn en die berge. Boonop is die Palmietrivier en strandmeer ook in die hartjie van Kleinmond se kusreservaat geleë en dis 'n goeie plek vir swem en kanovaart.
The Arch Betty's Bay
The Arch bied moderne selfsorgverblyf in die kusdorp, Bettysbaai. Die ingang is in Clarence-rylaan, die pad wat in Bettysbaai ingaan.
Die eiendom beskik oor 3 eenhede en bied 'n area op die dak met skouspelagtige uitsigte oor Bettysbaai. Daar is 'n enkelmotorhuis vir elke eenheid en nog parkeerplekke op die perseel agter 'n veiligheidshek. Gaste kan kies tussen 'n grondvloereenheid, 'n eenheid op die eerste vloer en 'n aparte woonstel.
Die grondvloer en eerste vloer se eenhede het elkeen 'n pooltafel in die leefarea. Elke eenheid beskik oor 'n oopplan-leefarea met 'n moderne kombuis en 'n gerieflike sitkamer met 'n platskerm-TV met sekere DStv-kanale.
Elke eenheid het 'n alarmstelsel, haardroërs, 'n wasmasjien, 'n skottelgoedwasser en 'n tuimeldroër. Al die slaapkamers is elegant versier en ingerig met koninggrootte-, koningingrootte- of 2 enkelbeddens.
Van Den Berg's Guesthouse and B&B
Hierdie ruim, luukse gastehuis het 5 eenhede wat uitstekend ingerig is. Die Penguin Suite, Pheasant Suite en Mongoose Suite het wonderskone uitsigte op die berg en die Wittebrood Suite en Whale Suite het fantastiese uitsigte oor die see.
Van den Berg's het alles wat jou hart begeer: uitmuntende kookkuns, staproetes op die strand en langs die fynbos, pragtige uitsigte van die stoep af en legio avontuur-aktiwiteite in die omgewing. Ons het luisterryke uitsigte op die Overberge in die noorde, Walkerbaai in die ooste en die Atlantiese Oseaan in die suide.
Besoek die Harold Porter Botaniese Tuin ('n wêrelderfensigebied) wat deel is van die Kaapse Blommestreek. Gaste kan uitstappies onderneem na een van die enigste twee brilpikkewynkolonies in die land. Besoek die kuns- en kunsvlytwinkeltjies in Kleinmond se bekende Harbour Road en geniet 'n ete by een van die restaurante.
Daar is baie voetslaanroetes in die Overberge, 'n paar lieflike strande en nabygeleë wingerde waar wyn geproe kan word. Verlustig jouself in al die doendinge in die omgewing, soos motorfietsry, waterski, bootskaats, sandplankry, kreefduik en visvang binne seisoen, en kyk hoe die walvisse in die baai baljaar.
Koggelberg Accommodation bied verblyf in 'n huis in Bettysbaai. Dié moderne huis is ideaal vir gaste wat op soek is na gerieflike verblyf ver van die gedruis van die stad af en vir die diegene wat berguitsigte wil geniet of by die strand wil visvang, branderplankry of sommer net saam met vriende of familie wil kuier en ontspan.
Die huis het 3 slaapkamers. Twee van die kamers het dubbelbeddens en die derde kamer het 2 enkelbeddens. Daar is stapelbeddens in die sitkamer en die huis bied altesaam slaapplek aan 8 gaste. Die huis het 'n volledige badkamer en 'n ekstra toilet. Daar is 2 sitkamers, 'n ingeboude binnebraai en moderne meubels. Elke slaapkamer het 'n TV en daar is 2 grootskerm-TV's in die sitkamers. Parkeerplek is op die perseel beskikbaar of agter 'n motorhek. Volledige DStv is beskikbaar en die hoofsitkamer se TV het Netflix. Daar is 2 enkelwoonstelle op die perseel maar almal se privaatheid is gewaarborg en dis nie deel van die hoofhuis met slaapplek vir 8 nie.
Koggelberg Accommodation is net 2 minute se ry van die Pikkewyn Natuurreservaat af en 3 minute vanaf 'n swemstrand en restaurante.
betty bay selfsorg | betty baai akkommodasie huise goedkoop | bettybaai akkommodasie met swembad | bettys baai akkommodasie met jacuzzi | betty's bay accommodation gumtree | bettysbaai akkommodasie bed en ontbyt | betty's bay accommodation 10 sleeper | bettybaai akkommodasie vir 2 | bly by vriende betty's bay | akkommodasie betty bay south africa | bekostigbare akkommodasie betty baai | betty se baai strand akkommodasie | budget accommodation betty baai | betty bay goedkoop akkommodasie selfsorg | akkommodasie betty's bay cape town | akkommodasie betty se baai wes-kaap | bestemming akkommodasie betty baai | bettys bay selfsorg akkommodasie vir twee gastehuis akkommodasie betty baai | vakansie akkommodasie bettysbaai selfsorg | verblyf in betty baai | verblyf in betty's bay kaapstad | bettys baai akkommodasie jacuzzi | kogelberg akkommodasie betty bay | luukse akkommodasie betty bay | op die rotse bettysbaai akkommodasie | betty's bay hotelle suid-afrika | bettys bay selfsorg akkommodasie kaapstad | umoya-akkommodasie betty's bay
Alle Akkommodasie Bed & Ontbyt Gratis WiFi Konferensiegeriewe Lughawe-pendeldiens Op Versoek Restaurant op Perseel Rolstoelvriendelik Satelliet-TV Selfsorg Swembad Troeteldiere Op Versoek